Ego Alaydis, ducissa Burgundię, notum facio omnibus presentes litteras inspecturis quod dominus Guido de Villacomitis, miles, laude et assensu Elisabeth, uxoris sue, et Gullelme, sororis sue, vendidit et tradidit ecclesię S. Sequani pro septem centum et quadraginta libras Divionensium quicquid juris habebat et dicebat se habere apud Fraisnay, tam in hominibus quam in rebus aliis apud Cuffim et Margellam et in finagio earumdem villarum tam in nemoribus, planis, aquis, quam rebus aliis. Dicti vero Guido et heredes sui omnia comprehensa in venditione ista, sicut predictum est, tenentur eidem ecclesię sine vexatione aliqua, bona fide perpetuo garantire. Ego vero ad instantiam jam dictorum Guidonis, uxoris et sororis suę, tradidi litteras meas jam dictę ecclesię in testimonium sigillo meo sigillatas. Actum anno Gratię M°CC°XXV mense decembri.